महिला खिलाड़ी को ट्रेन से फेंका, पैर कटा  
बरेली में राष्ट्रीय स्तर की एक महिला खिलाड़ी सोनू सिन्हा को लुटेरों ने चलती ट्रेन से नीचे फेंक दिया, जिससे उसका एक पैर कट गया है।
बरेली में राष्ट्रीय स्तर की एक महिला खिलाड़ी को लुटेरों ने चलती ट्रेन से फेंक दिया, जिससे उसका एक पैर कट गया है। महिला खिलाड़ी सोनू सिन्हा वॉलीबॉल और फुटबॉल की नेशनल प्लेयर है।  लुटेरों ने पहले उसकी चेन लूटने की कोशिश की, लेकिन लड़की के विरोध करने पर उसे चलती ट्रेन से फेंक दिया। दूसरी लाइन पर आती ट्रेन की चपेट में आकर सोनू का एक पैर कट गया। सोनू को बरेली जिला अस्पताल में भर्ती कराया गया है।  यह घटना बरेली जंक्शन से 5 किमी दूर चनेहटी स्टेशन के पास घटी है। गांव वालों ने जीआरपी को सूचना दी, तब जाकर सोनू को अस्पताल में भर्ती कराया गया।